./data/phi0914/phi001/phi0914.phi001.perseus-lat2.xml
C  Flaminius consul, homo temerarius, contra auspicia							profectus, signis militaribus effossis, quae tolli non poterant, et ab							equo, quem conscenderat, per caput devolutus, insidiis ab Hannibale							circumventus ad Thrasymennum lacum cum exercitu caesus est  sex milia,							quae eruperant, fide ab Adherbale data perfidia Hannibalis vincta sunt 							cum ad nuntium cladis Romae luctus esset, duae matres ex insperato							receptis filiis gaudio mortuae sunt  ob hanc cladem ex Sibyllinis libris							ver sacrum votum  cum deinde Q  Fabius Maximus dictator adversus							Hannibalem missus nollet acie cum eo confligere, ne contra ferocem tot							victoriis hostem territos adversis proeliis							milites pugnae committeret, et opponendo se tantum conatus Hannibalis							impediret, M  Minucius magister equitum, ferox et temerarius, criminando							dictatorem tamquam segnem et timidum effecit, ut populi iussu aequaretur							ei cum dictatore imperium; divisoque exercitu cum iniquo loco							conflixisset et in magno discrimine legiones eius essent, superveniente							cum exercitu Fabio Maximo discrimine liberatus est  quo							beneficio victus castra cum eo lunxit et patrem eum salutavit idemque							facere milites iussit  Hannibal vastata Campania inter Casilinum oppidum							et Calliculam montem a Fabio clusus, sarmentis ad cornua bour alligatis							et incensis praesidium Romanorum, quod Calliculam insidebat, fugavit et							sic transgressus est saltum  idemque Fabi Maximi dictatoris, cum							circumposita ureret, agro pepercit, ut illum tamquam proditorem							suspectum faceret  Aemilio deinde Paulo et  Terentio Varrone							consulibus et ducibus cum magna clade adversus Hannibalem ad							Cannas pugnatum est, caesaque eo proelio Romanorum XLV cum Paulo consule							et senatoribus xc et consularibus aut praetoriis aut aediliciis xxx 							post quae cum a nobilibus adulescentibus propter desperationem consilium							de relinquenda Italia iniretur, P  Cornelius Scipio tribunus nilitum,							qui Africanus postea vocatus est, stricto supra capita deliberantium							ferro iuravit pro hoste se habiturum eum, qui in verba sua non iurasset,							effecitque, ut omnes non relictum iri a se Italiam iure iurando							adstringerentur  propter paucitatem militum vIII servorum armata sunt 							captivi, cum potestas esset redimendi, redempti non sunt  praeterea							trepidationem urbis et luctum et res in Hispania meliore eventu gestas							continet  Opimia et Florentia virgines Vestales incesti damnatae sunt 							Varroni obviam itum et gratiae actae, quod de re publica non							desperasset